cometadata/datacite-titles-descriptions-related-identifiers huggingface dataset:
DOI: 10.14457/tu.the.2017.163
title: ปัจจัยที่มีผลต่อความพึงพอใจในการใช้บริการร้านขายยาที่มีหลายสาขา (chain stores) ในเขตกรุงเทพมหานคร

description: “ร้านขายยาแผนปัจจุบัน” เป็นธุรกิจบริการทางการแพทย์ปฐมภูมิที่ผู้บริโภคส่วนใหญ่นิยมเลือกใช้บริการเมื่อมีอาการเจ็บป่วยเบื้องต้น ซึ่งมีความสะดวก หาซื้อง่าย ไม่ต้องใช้เวลาในการเดินทางไปโรงพยาบาลหรือรอพบแพทย์นาน  ประกอบกับคนไทยมีแนวโน้มที่ใส่ใจดูแลสุขภาพของตนเองและครอบครัวมากขึ้น เป็นหนึ่งในธุรกิจที่น่าสนใจสอดรับกับ Global Mega Trends ที่ทั่วโลกให้ความสนใจ สำหรับปี 2560 ธุรกิจร้านขายยามีมูลค่าตลาดสูงถึง 40,000 ล้านบาท คิดเป็นอัตราการเติบโตร้อยละ 8-10 เมื่อเทียบกับปีที่ผ่านมา ผู้ประกอบการรายใหญ่และนักลงทุนต่างชาติที่ต้องการแย่งชิงส่วนแบ่งทางการตลาดของธุรกิจร้านขายยา พิจารณาจากแผนขยายการลงทุนเพิ่มจำนวนสาขาร้านขายยาในรูปแบบร้านค้าปลีกอย่างต่อเนื่อง ดังนั้น ผู้ประกอบการร้านขายยาที่มีหลายสาขาจึงควรดำเนินธุรกิจแบบมีกลยุทธ์ ซึ่งจำเป็นต้องทราบถึงพฤติกรรมและความคิดเห็นของผู้บริโภคเกี่ยวกับปัจจัยที่ส่งผลต่อความพึงพอใจในการใช้บริการร้านขายยาที่เป็นปัจจุบัน เพื่อสร้างความได้เปรียบทางการแข่งขัน และสามารถตอบสนองต่อความต้องการของผู้บริโภคที่เป็นเป้าหมาย ผู้วิจัยจึงได้ทำการศึกษาวิจัยเชิงปริมาณ (Quantitative)  โดยใช้ปัจจัยส่วนประสมทางการตลาดและปัจจัยด้านประชากรศาสตร์ เก็บรวบรวมข้อมูลจากกลุ่มตัวอย่างที่เป็นผู้บริโภคชาวไทยที่เคยใช้บริการเลือกซื้อยา อาหารเสริม วิตามิน และเวชภัณฑ์ทางการแพทย์ จากร้านขายยาที่มีหลายสาขาในเขตกรุงเทพมหานคร โดยใช้แบบสอบถามออนไลน์จำนวน 385 ชุด ในช่วงเดือนตุลาคม–พฤศจิกายน 2560 นำมาประมวลผลและวิเคราะห์โดยใช้โปรแกรมสำเร็จรูปทางสถิติผลการวิจัยพบว่า มีปัจจัยส่วนประสมทางการตลาด 6 ปัจจัยที่มีผลต่อความพึงพอใจในการใช้บริการร้านขายยาที่มีหลายสาขา (Chain Stores) ในเขตกรุงเทพมหานครอย่างมีนัยสำคัญ โดยมี 5 ปัจจัยที่ส่งผลเชิงบวก ได้แก่ ปัจจัยด้านกระบวนการและบรรยากาศของร้าน ปัจจัยด้านกายภาพ ปัจจัยด้านผลิตภัณฑ์ ปัจจัยด้านบุคลากร ปัจจัยด้านการส่งเสริมการขาย และปัจจัยที่ส่งผลเชิงลบ 1 ปัจจัย คือ ปัจจัยด้านราคา อาจเนื่องจากร้านขายยาที่มีหลายสาขาจะมีระบบการจัดการสินค้ารวมถึงการกำหนดราคาที่เป็นมาตรฐานเดียวกันในทุกสาขา โดยผลิตภัณฑ์เกี่ยวกับยาที่มีราคาสูงอาจสะท้อนถึงคุณภาพที่สูงขึ้นด้วย ดังนั้น ผู้บริโภคจึงมีความพึงพอใจหากร้านขายยาที่มีหลายสาขามีราคาสินค้าที่เป็นมาตรฐาน และผู้บริโภคมีความยินดีที่จะจ่าย ถึงแม้ว่าจะมีราคาสูงกว่าร้านขายยาอื่น สำหรับปัจจัยด้านประชากรศาสตร์ พบว่า ลักษณะประชากรศาสตร์ที่แตกต่างกันทั้งด้านเพศ อายุ ระดับการศึกษา และรายได้เฉลี่ยต่อเดือน ไม่ส่งผลต่อความพึงพอใจในการใช้บริการร้านขายยาที่มีหลายสาขา (Chain Stores) ในเขตกรุงเทพมหานครที่แตกต่างกัน ทั้งนี้อาจเนื่องมาจากการวิจัยนี้มีขอบเขตการวิจัยที่ศึกษากลุ่มผู้บริโภคที่เคยใช้บริการเลือกซื้อยา อาหารเสริม วิตามิน และเวชภัณฑ์ทางการแพทย์ ไม่รวมถึงผลิตภัณฑ์เพื่อความงาม อีกทั้ง ความเจ็บป่วยเป็นสิ่งที่ทุกคนไม่อาจหลีกเลี่ยงได้ ไม่ว่าจะมีเพศ อายุ ระดับการศึกษา หรือรายได้เฉลี่ยอยู่ในระดับใดก็ตาม ล้วนมีความต้องการที่จะมีสุขภาพที่ดี ความพึงพอใจในการใช้บริการร้านขายยาจึงไม่แตกต่างกัน
DOI: 10.14457/tu.the.2017.164
title: ปัจจัยที่มีอิทธิพลต่อการตัดสินใจบริโภคขนมหวานในอำเภอหัวหิน

description: ปัจจุบันวิถีชีวิตและการบริโภคของคนไทยนั้นได้เปลี่ยนแปลงไปจากยุคสมัยก่อน โดยมีการรับวัฒนธรรมตะวันตกเข้ามา ทำให้คนไทยมีการบริโภคอาหารและขนมหวานจากประเทศทางตะวันตกมากขึ้น ส่งผลให้ตลาดเบเกอรี่ขยายตัว และมีการแข่งขันสูง ซึ่งตลาดเบเกอรี่และร้านขนมหวานในอำเภอหัวหินก็มีการขยายตัวอย่างต่อเนื่องเช่นกัน โดยส่วนใหญ่ร้านเบเกอรี่และขนมหวานในอำเภอหัวหินมักจะมีที่นั่งให้รับประทานภายในร้าน อีกทั้งยังมีร้านเบเกอรี่และขนมหวานแบบแฟรนไชส์มาเปิดสาขาในห้างสรรพสินค้าอีกด้วย ทำให้ธุรกิจเบเกอรี่และขนมหวานในอำเภอหัวหินมีการแข่งขันสูง ดังนั้น เพื่อให้ผู้ประกอบการสามารถดำรงธุรกิจอยู่ได้ในสภาวะแวดล้อมที่เปลี่ยนแปลงไปนี้ จึงจำเป็นที่จะต้องมีการปรับเปลี่ยนกลยุทธ์ในการดำเนินธุรกิจ   ทางผู้วิจัยเห็นถึงปัญหาและโอกาสดังกล่าว จึงได้ทำงานวิจัยนี้ซึ่งมีวัตถุประสงค์เพื่อศึกษาปัจจัยที่มีอิทธิพลต่อการตัดสินใจเลือกบริโภคร้านขนมหวานในอำเภอหัวหิน การศึกษาครั้งนี้เป็นงานวิจัยเชิงปริมาณ ซึ่งกลุ่มประชากรที่ศึกษาในครั้งนี้เป็นกลุ่มผู้บริโภคที่เคยมีประสบการณ์การใช้บริการร้านขนมหวานในอำเภอหัวหิน โดยนำปัจจัยต่างๆ ได้แก่ ปัจจัยส่วนประสมทางการตลาดสำหรับสินค้าบริการ (7P) รวมถึงแนวคิดที่เกี่ยวข้องกับลักษณะประชากรศาสตร์ มาเป็นกรอบแนวความคิดในการศึกษาอิทธิพลต่อการตัดสินใจเลือกบริโภคร้านขนมหวานในอำเภอหัวหิน ที่สามารถตอบสนองความต้องการของผู้บริโภคได้มากยิ่งขึ้น   ผลการวิจัยพบว่า ปัจจัยที่มีอิทธิพลต่อการตัดสินใจเลือกบริโภคร้านขนมหวานในอำเภอ  หัวหิน มีทั้งหมด 6 ปัจจัย โดยเรียงลำดับอิทธิพลที่ส่งผลต่อการเลือกใช้บริการจากมากไปหาน้อย คือ ปัจจัยด้านผลิตภัณฑ์และราคาเหมาะสมกับปริมาณ ปัจจัยด้านกระบวนการให้บริการ ปัจจัยด้านที่จอดรถและเมนูมีความแปลกใหม่ ปัจจัยด้านช่องทางการจัดจำหน่ายและราคาเหมาะสมกับคุณภาพ ปัจจัยด้านการนำเสนอลักษณะทางกายภาพ และปัจจัยด้านบุคลากร ตามลำดับ ในส่วนของลักษณะทางประชากรศาสตร์ที่ทำให้การเลือกใช้บริการร้านขนมหวานในอำเภอหัวหินของกลุ่มตัวอย่างมีความแตกต่างกัน คือ เพศ และอายุ
DOI: 10.14457/tu.the.2017.165
title: การให้คำปรึกษาธุรกิจเครือข่าย เรื่อง แนวทางการนำเสนอแผนธุรกิจและการพัฒนาเครื่องมือสื่อสารให้เข้าถึงผู้มุ่งหวัง

description: ถึงแม้ว่า สภาวะเศรษฐกิจของประเทศไทยจะตกต่ำ แต่อุตสาหกรรมธุรกิจเครือข่ายยังคงมีอัตราการเติบโตอย่างต่อเนื่อง เนื่องจากเป็นโมเดลธุรกิจที่สร้างอาชีพ สร้างรายได้ มีสินค้าคุณภาพในทุกกลุ่มผลิตภัณฑ์และระดับราคา รวมถึงการเข้าถึงผู้บริโภคที่เป็นกลุ่มเป้าหมายที่เจาะจงชัดเจนมากขึ้นด้วยสื่อดิจิทัล โดยสามารถดำเนินธุรกิจเป็นอาชีพหลักหรืออาชีพเสริม สามารถเริ่มต้นดำเนินธุรกิจได้ทันที เพราะไม่จำเป็นต้องใช้เงินลงทุน ไม่จำเป็นต้องมีประสบการณ์ในการดำเนินธุรกิจ อีกทั้งยังไม่มีความเสี่ยงในการดำเนินธุรกิจ โดยรายได้จะมาจากสร้างยอดธุรกิจของตนเองและยอดธุรกิจของกลุ่ม จากการสร้างเครือข่ายผู้บริโภคและการหานักธุรกิจเข้ามาร่วมเครือข่ายของตน ฉะนั้น นักธุรกิจจะเน้นในเรื่องการขายสินค้าแบบขายตรงและการให้บริการหลังการขายอย่างต่อเนื่อง เพื่อทำให้เกิดการซื้อสินค้าซ้ำ การบอกต่อ เกิดเป็นเครือข่ายผู้บริโภครวมถึงการสร้างนักธุรกิจในเครือข่ายข ซึ่งกระบวนทำงานดังกล่าว จำเป็นต้องใช้เครื่องมือสื่อสารมาเพื่อให้ข้อมูลทางธุรกิจที่ถูกต้องและสามารถสร้างแรงจูงใจให้ผู้มุ่งหวังตัดสินใจเข้ามาร่วมทำธุรกิจงานวิจัยนี้มีวัตถุประสงค์เพื่อศึกษาว่า ลักษณะทางประชากรศาสตร์ในด้านต่างๆ ได้แก่ เพศ อายุ ระดับการศึกษา รายได้เฉลี่ยต่อเดือนและสถานภาพทางครอบครัว รวมถึงอิทธิพลจากปัจจัยในเครื่องมือสื่อสาร ชื่อ โปรเจคไลฟ์ ของบริษัท โฮพ โกลเบิล จำกัด รวม 5 ปัจจัย ได้แก่ การใช้ชีวิตรายได้ บริษัทที่ดำเนินธุรกิจเครือข่าย ผลิตภัณฑ์ แผนธุรกิจและการสร้างรายได้จากการดำเนินธุรกิจ และบุคคลในธุรกิจเครือข่าย  ว่าส่งผลกับการตัดสินใจเข้าร่วมธุรกิจเครือข่ายหรือไม่ รวมถึงการทำความเข้าใจแนวความคิดของผู้มุ่งหวังที่มีต่อธุรกิจเครือข่ายและเหตุผลการตัดสินใจเข้าร่วมหรือไม่เข้าร่วมธุรกิจเครือข่าย เพื่อนำไปพัฒนาเครื่องมือสื่อสารให้เกิดประสิทธิภาพสูงสุด สอดคล้องกับความต้องการของผู้มุ่งหวังต่อไป                จากผลการวิจัยพบว่า ลักษณะทางประชากรศาสตร์และอิทธิพลจากปัจจัยในเครื่องมือสื่อสารโปรเจคไลฟ์ ไม่ส่งผลต่อการตัดสินใจเข้าร่วมธุรกิจเครือข่ายแต่อย่างใด นอกเหนือจากนั้น ยังมีเหตุผลอื่นๆที่สนับสนุนการเข้าร่วมหรือไม่เข้าร่วมธุรกิจเครือข่าย ได้แก่ เทคโนโลยีในปัจจุบัน เวลาในชีวิตประจำวัน อุปนิสัยส่วนตัว และการต้องการหาความรู้เพิ่มเติม
DOI: 10.14457/tu.the.2017.166
title: ปัจจัยที่ส่งผลต่อการตัดสินใจใช้บริการศูนย์การค้า

description: งานวิจัยนี้มีวัตถุประสงค์เพื่อศึกษาปัจจัยที่ส่งผลต่อการตัดสินใจใช้บริการศูนย์การค้า รวมถึงพฤติกรรมของผู้บริโภคที่ตัดสินใจในการไปใช้บริการศูนย์การค้า โดยขอบเขตของงานวิจัยและกลุ่มตัวอย่าง คือ ประชากรที่อาศัยอยู่ในประเทศไทยซึ่งเคยใช้บริการศูนย์การค้า ผู้วิจัยใช้วิธีการเก็บรวบรวมข้อมูลจากกลุ่มตัวอย่างแบบเฉพาะเจาะจง ในช่วงเดือนตุลาคมถึงพฤศจิกายน พ.ศ. 2560 โดยใช้แบบสอบถามออนไลน์ มีกลุ่มตัวอย่าง 402 คน สำหรับสมมติฐานงานวิจัยครอบคลุมปัจจัยด้านประชากรศาสตร์ ได้แก่ เพศ อายุ ระดับการศึกษา และรายได้เฉลี่ยต่อเดือน และปัจจัยส่วนประสมทางการตลาด (7Ps) ได้แก่ ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจัดจำหน่าย ปัจจัยด้านการส่งเสริมการตลาด ปัจจัยด้านบุคคล ปัจจัยด้านกระบวนการ และปัจจัยด้านกายภาพ โดยตั้งสมมติฐานว่าปัจจัยดังกล่าวข้างต้นนี้มีผลต่อการตัดสินใจต่อการตัดสินใจใช้บริการศูนย์ค้าผลการวิจัยครั้งนี้พบว่า ปัจจัยส่วนประสมทางการตลาดที่มีมีผลต่อการตัดสินใจใช้บริการศูนย์การค้า มีเพียง 2 ปัจจัย คือ ปัจจัยด้านผลิตภัณฑ์ ส่งผลเชิงบวก เพราะการตัดสินใจใช้บริการศูนย์การค้าของผู้บริโภคจะคำนึงถึง การที่ศูนย์การค้านั้นๆ มีชื่อเสียง โดยจะต้องมีร้านค้าที่หลากหลาย ซึ่งร้านค้าเหล่านั้นจะต้องมีสินค้าที่นำเทรนด์และทันสมัย ให้เลือกหลากหลายด้วย และปัจจัยด้านรูปแบบของศูนย์การค้าและเว็บไซต์ ส่งผลเชิงลบ เพราะหากศูนย์การค้ามีการออกแบบที่สวยงามทันสมัยเกินความจำเป็น อาจจะทำให้เดินยาก ไม่สะดวกสบาย ผู้บริโภคต้องเรียนรู้การใช้บริการใหม่ๆ รวมถึงอาจส่งผลต่อราคาสินค้าและบริการที่สูงขึ้น ส่วนปัจจัยด้านประชากรศาสตร์มีเพียงเพศเท่านั้นที่มีผลต่อการตัดสินใจของกลุ่มตัวอย่าง เนื่องจากเพศเป็นสิ่งที่กำหนดพฤติกรรมการใช้บริการศูนย์การค้า เพศหญิงเป็นเพศที่มีการใช้บริการร้านอาหารและนัดพบปะสังสรรค์ ซื้อของใช้ต่างๆ แต่งตัวตามเทรนแฟชั่น รวมถึงซื้อผลิตภัณฑ์ที่ใช้ในครัวเรือนมากกว่าเพศชายผู้วิจัยคาดว่าการทำวิจัยครั้งนี้จะเป็นประโยชน์ต่อผู้ประกอบการที่ดำเนินธุรกิจศูนย์การค้าทราบถึงปัจจัยที่จะส่งผลต่อการตัดสินใจใช้บริการศูนย์การค้า ทราบถึงแนวโน้มและความต้องการในอนาคตของผู้ใช้บริการศูนย์การค้า และนำผลงานวิจัยที่ได้ไปใช้เป็นข้อมูลในการวิเคราะห์เพื่อประกอบการตัดสินใจ ใช้เป็นแนวทางในการปรับเปลี่ยน และพัฒนากลยุทธ์ทางการตลาด เพื่อตอบสนองต่อความต้องการของผู้ใช้บริการต่อไป
DOI: 10.14457/tu.the.2017.167
title: องค์ประกอบที่ส่งผลต่อการเลือกใช้บริการ E-marketplace ของผู้บริโภค: กรณีศึกษา Shopee ในเขตกรุงเทพมหานครและปริมณฑล

description: การพัฒนาเทคโนโลยีอย่างต่อเนื่องได้ปรับเปลี่ยนการใช้ชีวิตของคนเป็นอย่างมาก ทำให้ธุรกิจหลายภาคส่วนต้องปรับบทบาทในการนำเสนอสินค้าผลิตภัณฑ์ด้วยวิธีเชิงรุกมากขึ้น เนื่องจากปัจจุบันประชากรส่วนใหญ่มีอุปกรณ์การสื่อสารที่เข้าถึงข้อมูลในอินเตอร์เน็ตได้สะดวกรวดเร็วมากยิ่งขึ้น ทำให้พฤติกรรมการซื้อสินค้าไม่ถูกจำกัดเฉพาะช่องทางการจำหน่ายที่ต้องเห็น หรือจับต้องได้อีกต่อไป จึงมีรูปแบบการจำหน่ายสินค้าผ่านช่องทางอินเตอร์เน็ต หรือช่องทางออนไลน์มากมายสำหรับจำหน่ายผลิตภัณฑ์ ในเวลาต่อมาได้เกิดรูปแบบการให้บริการแพลตฟอร์มที่รวบรวมร้านค้าจำนวนมากที่ต้องการขายสินค้าบนช่องทางออนไลน์จัดอยู่ในช่องทางเดียวกัน และยังเป็นตัวกลางที่จะทำให้ผู้บริโภคมั่นใจในการทำธุรกรรมการซื้อขายมากยิ่งขึ้น ซึ่งปัจจุบันมีช่องทางซื้อขายสินค้าออนไลน์จำนวนมากที่ให้บริการอยู่ในประเทศไทยในขนาดนี้งานวิจัยนี้จึงมีจุดประสงค์ที่จะศึกษาองค์ประกอบที่ส่งผลต่อการเลือกใช้บริการ E-marketplace ของผู้บริโภค กรณีศึกษา Shopee ในเขตกรุงเทพมหานครและปริมณฑล โดยเป็นการศึกษาโดยใช้การสัมภาษณ์เชิงลึก (In-depth interview) กับผู้ที่มีประสบการณ์การใช้บริการช่องทางซื้อขาย Shopee เป็นประจำ และได้สัมภาษณ์ผู้ประกอบการที่จัดจำหน่ายสินค้าบนช่องทางนี้ด้วย โดยใช้แนวทฤษฎีส่วนประสมทางการตลาด และศึกษาประเด็นที่ส่งผลต่อการใช้ช่องทางออนไลน์ทั้งด้านทั้งด้านทัศนคติ รวมถึงกระบวนการตัดสินใจเลือกใช้ช่องทางออนไลน์ผลการศึกษาทำให้ได้มาซึ่ง Insight ว่าผู้ใช้บริการมีมุมมองต่อบริการ Shopee เป็นช่องทางซื้อขายสินค้ารายย่อยจำนวนมากเสมือนตลาดนัด โดยเป็นสินค้าชิ้นเล็กราคาถูก สามารถสั่งซื้อผ่านอุปกรณ์มือถือได้สะดวกที่สุดด้วยระบบการซื้อขายที่ไม่ยุ่งยาก และมีโปรโมชั่นที่ทำให้ต้องเข้ามาตรวจสอบทุกวันถึงแม้จะไม่มีสินค้าที่อยากได้ในขนะนั้นก็ตาม ซึ่งความสะดวกในการนำเสนอข้อมูลการรีวิวสินค้าพร้อมทางเลือกสินค้าที่คล้ายคลึงกันทำให้เกิดการเปรียบเทียบในช่องทางอื่นลดลงในท้ายสุดองค์ประกอบที่ส่งผลสำหรับการเลือกใช้บริการช่องทางออนไลน์ Shopee คือผู้ใช้เลือกซื้อสินค้าที่มีขนาดเล็กราคาถูก และต้องมีการความคิดเห็นสินค้าจากผู้เคยมีประสบการณ์ประกอบก่อนการซื้อสินค้าทุกครั้ง โดยหากเป็นสินค้าที่มีขนาดใหญ่ หรือราคาแพงจะมีโอกาสใช้ช่องทางออนไลน์อื่นทันที ทำให้เข้าใจถึงมุมมองของผู้ใช้บริการที่มีต่อจุดยืนผู้ให้บริการช่องทางออนไลน์ Shopee
DOI: 10.14457/tu.the.2017.168
title: ปัจจัยส่วนประสมทางการตลาดที่มีผลต่อการตัดสินใจใช้บริการ food delivery ในเขตกรุงเทพมหานครและปริมณฑล

description: ในปัจจุบันสังคมมีการพัฒนาเทคโนโลยีให้มีความก้าวหน้าและมีบทบาทในชีวิตประจำวันมากขึ้น โดยพัฒนาระบบต่าง ๆ และเชื่อมโยงข้อมูลเข้าด้วยกันผ่านเครือข่ายอินเตอร์เน็ต ทำให้สามารถแปลผลข้อมูลได้รวดเร็วและถูกต้องมากขึ้น เช่น การพัฒนาระบบการสั่งซื้อสินค้าออนไลน์ ตั้งแต่กระบวนการต้นทางถึงปลายทางที่สามารถทำได้รวดเร็วและถูกต้อง ซึ่งการเติบโตของเศรษฐกิจดิจิทัลนั้น ช่วยให้เกิดการเติบโตทางเศรษฐกิจการพัฒนา Platform Food Delivery ทางธุรกิจออนไลน์สร้างสามารถตอบสนองต่อความต้องการของผู้บริโภคที่มีวิถีการดำเนินชีวิตที่เปลี่ยนไป โดยนำเทคโนโลยีเข้ามาใช้เพื่อเชื่อมโยงข้อมูลให้เกิดประโยชน์สูงสุดผ่านเครือข่ายอินเตอร์เน็ต โดยทำหน้าที่เป็นตัวกลางในการสื่อสารระหว่างร้านอาหารและผู้บริโภค โดยทำหน้าที่รับคำสั่งซื้ออาหารจากผู้บริโภคผ่านช่องทางออนไลน์ การชำระเงินออนไลน์ ตลอดจนจัดส่งอาหารให้ถึงมือผู้บริโภคงานวิจัยนี้จึงมีวัตถุประสงค์เพื่อศึกษาปัจจัยส่วนประสมทางการตลาดที่มีผลต่อการตัดสินใจใช้บริการ Food Delivery ในเขตกรุงเทพมหานครและปริมณฑล โดยปัจจัยด้านส่วนประสมทางการตลาด และปัจจัยด้านประชากรศาสตร์ที่แตกต่างกันในด้านเพศ อายุ รายได้ต่อเดือน ระดับการศึกษาและอาชีพ ว่ามีการตัดสินใจแตกต่างกันหรือไม่ เพื่อให้ทราบถึงความต้องการของผู้บริโภคได้ดียิ่งขึ้น และสามารถนำผลการวิจัยไปประยุกต์เป็นแนวทางในการปรับปรุงและพัฒนาเพื่อให้บริการได้อย่างครบวงจร รวมถึงเพิ่มขีดความสามารถให้ผู้ประกอบการให้สามารถแข่งขันได้ ซึ่งดำเนินการเก็บรวบรวมข้อมูลตัวอย่างผ่านแบบสอบถาม และวิเคราะห์ข้อมูลด้วยการใช้การประมวลผลจากโปรแกรมสำเร็จรูปผลการวิจัยพบว่า ปัจจัยส่วนประสมทางการตลาดที่มีผลต่อการตัดสินใจใช้บริการ Food Delivery ในเขตกรุงเทพมหานครและปริมณฑลโดยเรียงลำดับจากมากไปน้อยคือ ปัจจัยด้านความสะดวกรวดเร็วในการใช้บริการและสภาพสินค้า ปัจจัยด้านช่องทางในการชำระเงิน และปัจจัยด้านภาพลักษณ์และพาร์ทเนอร์ร้านอาหาร ตามลำดับในส่วนของลักษณะประชากรศาสตร์ที่แตกต่างกันในด้านเพศ อายุ รายได้ต่อเดือน ระดับการศึกษาและอาชีพ ผลการวิจัยพบว่า ปัจจัยประชากรศาสตร์ที่ส่งผลต่อการตัดสินใจใช้บริการ Food Delivery ได้แก่ ปัจจัยด้านอายุ รายได้ต่อเดือน และอาชีพ
DOI: 10.5517/ccdc.csd.cc1123px
title: CCDC 955348: Experimental Crystal Structure Determination

description: Related Article: V. Gomathi, R. Selvameena|2018|Inorg.Chim.Acta|480|42|doi:10.1016/j.ica.2018.05.007
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.5517/ccdc.csd.cc1j64c7
title: CCDC 1406078: Experimental Crystal Structure Determination

description: Related Article: Satabdi Roy, Michael Böhme, Subhashree P. Dash, Monalisa Mohanty, Axel Buchholz, Winfried Plass, Sudarshana Majumder, Senthilguru Kulanthaivel, Indranil Banerjee, Hans Reuter, Werner Kaminsky, Rupam Dinda|2018|Inorg.Chem.|57|5767|doi:10.1021/acs.inorgchem.8b00035
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.14457/tu.the.2017.170
title: การรับรู้ข้อมูลสารสนเทศและความมีนวัตกรรมในธุรกิจอาคารชุดที่มีผลต่อทัศนคติและความตั้งใจซื้ออาคารชุดของผู้บริโภคในเขตกรุงเทพมหานคร

description: การค้นคว้าอิสระ เรื่อง “การรับรู้ข้อมูลสารสนเทศและความมีนวัตกรรมในธุรกิจอาคารชุด ที่มีผลต่อทัศนคติและความตั้งใจซื้ออาคารชุดของผู้บริโภคในเขตกรุงเทพมหานคร” มีวัตถุประสงค์เพื่อศึกษาปัจจัยที่มีผลต่อทัศนคติและความตั้งใจซื้ออาคารชุดที่มีนวัตกรรมของผู้บริโภค โดยอ้างอิงทฤษฎีทฤษฎีการกระทำด้วยเหตุผล (Theory of Reasoned Action) ที่ระบุว่าทัศนคติเป็นปัจจัยสำคัญพื้นฐานหนึ่งของมนุษย์ที่สามารถบ่งบอกให้ทราบถึงพฤติกรรมที่แท้จริงของผู้บริโภคได้ โดยงานศึกษานี้กำหนดกลุ่มตัวอย่าง ที่มีลักษณะสำคัญ 3 ประการ คือ มีแนวโน้มที่จะซื้อโครงการอาคารชุดภายในช่วงเวลา 1 ปีข้างหน้า มีที่พักอาศัยหรือทำงานอยู่ในเขตพื้นที่กรุงเทพมหานคร และอยู่ในช่วงอายุ 25-39 ปี ซึ่งเป็นกลุ่มลูกค้าเป้าหมายที่มีแนวโน้มที่จะให้ความสนใจกับเรื่องของนวัตกรรมที่นำมาประยุกต์ใช้ในโครงการอาคารชุด และกำหนดขอบเขตของนวัตกรรมที่นำมาพิจารณา คือ นวัตกรรมผลิตภัณฑ์ ได้แก่ ระบบ Home Automation ระบบ Digital Door Lock ระบบ VDO Door Phone ระบบที่จอดรถอัตโนมัติ (Automatic Packing) ระบบ ERV (Energy Recovery Ventilation) ระบบปรับคุณภาพอากาศในอาคาร และระบบ Energy Monitoring และนวัตกรรมกระบวนการ ได้แก่ การมีบริการฝาก/ขาย/ให้เช่าและบริหารอสังหาริมทรัพย์ การใช้ช่องทาง Social Media เช่น Twitter และ Facebook ในการติดต่อสื่อสารกับลูกค้า การมีบริการแจ้งซ่อมออนไลน์ และการมีกิจกรรมสร้างความสัมพันธ์ที่ดีกับลูกค้า เช่น Family activity เป็นต้น โดยการวิจัยทำการเลือกการสุ่มตัวอย่างอย่างง่าย (Simple random sampling) โดยมีจำนวนกลุ่มตัวอย่าง เท่ากับ 388 คน เก็บข้อมูลผ่านการทำแบบสอบถามในรูปแบบออนไลน์และรูปแบบกระดาษ แล้วนำข้อมูลที่ได้มาทำการวิเคราะห์การถดถอยแบบเส้นตรงพหุคูณ (Multiple Regression Analysis) ผลการวิจัยพบว่า สำหรับกลุ่มตัวอย่างที่กำหนดนั้น ปัจจัยที่ศึกษามีอิทธิพลทั้งในทางตรงและทางอ้อมต่อความตั้งใจซื้ออาคารชุดที่มีนวัตกรรมของผู้บริโภค กล่าวคือ ปัจจัยการรับรู้ข้อมูลสารสนเทศของอาคารชุดที่มีนวัตกรรม ความมีนวัตกรรมของผู้ตอบแบบสอบถาม และทัศนคติของผู้บริโภคที่มีต่ออาคารชุดที่มีนวัตกรรม มีผลทางตรงต่อการเกิดความตั้งใจซื้ออาคารชุดที่มีนวัตกรรมของผู้บริโภค ในขณะที่ปัจจัยการรับรู้คุณค่าของนวัตกรรมที่มีอิทธิพลต่อปัจจัยทัศนคติที่ดีต่ออาคารชุดที่มีนวัตกรรมของผู้บริโภค แล้วส่งผ่านอิทธิพลดังกล่าวไปสู่ระดับความตั้งใจซื้ออาคารชุดที่มีนวัตกรรมของผู้บริโภคที่ระดับนัยสำคัญ 0.05 จากผลการศึกษาวิจัยนี้ ผู้ประกอบการในธุรกิจอาคารชุดจึงควรให้ความสนใจกับประเด็นของการสื่อสารข้อมูลข่าวสารของโครงการอาคารชุด สร้างให้เกิดการรับรู้คุณค่าของนวัตกรรมที่ใส่เข้าไปในอาคารชุดให้เข้าถึงกลุ่มผู้บริโภคเป้าหมายที่ตั้งไว้ ผ่านช่องทางที่ผู้บริโภคเลือกที่จะรับรู้ข้อมูลนวัตกรรมมากที่สุด โดยสร้างให้มีความถี่ในการรับรู้ที่เหมาะสม เพื่อเป็นสิ่งเร้ากระตุ้นและจูงใจให้เกิดการรับรู้อย่างต่อเนื่อง ถึงประโยชน์ ความเข้ากันได้ของนวัตกรรม การใช้งานที่ไม่ยุ่งยาก และมีความเป็นรูปธรรม การรับรู้คุณค่าของนวัตกรรมดังกล่าวจะช่วยสร้างทัศนคติทางบวกที่ทำให้ผู้บริโภคเกิดความต้องการใช้นวัตกรรมดังกล่าวและต้องการที่จะเข้าพักอาศัยในโครงการอาคารชุดที่มีนวัตกรรมต่อไป
DOI: 10.14457/tu.the.2017.172
title: ปัจจัยที่ส่งผลต่อการตัดสินใจใช้บริการจองห้องพักผ่านตัวกลางออนไลน์

description: การท่องเที่ยวเป็นอุตสาหกรรมหลักในการขับเคลื่อนเพื่อกระตุ้นการเติบโตอย่างต่อเนื่องและมีบทบาทที่สำคัญต่อความมั่นคง ระบบเศรษฐกิจ และสังคมของประเทศไทย ทั้งด้านจำนวนนักท่องเที่ยวที่เพิ่มขึ้นทุกปี การแข่งขันทางธุรกิจที่รุนแรงทั้งโรงแรมและที่พัก ส่งผลให้การบริการด้านการท่องเที่ยว หรือ Online Travel Agents (OTAs) ได้รับความนิยมเป็นอย่างมาก อันเนื่องมาจากเป็นธุรกิจที่ให้บริการให้สมาชิกได้เจอกับผู้ให้บริการที่พัก จัดการจองที่พักโรงแรม อีกทั้งยังทำการตลาดออนไลน์และการพัฒนาระบบเทคโนโลยีที่มีประสิทธิภาพวัตถุประสงค์ของงานวิจัยนี้เพื่อศึกษาทัศนคติและพฤติกรรมการใช้บริการของผู้ใช้บริการจองห้องพักผ่านตัวกลางออนไลน์ ปัจจัยลักษณะประชากรศาสตร์ ได้แก่ ด้านอายุ ระดับการศึกษา และรายได้ รวมถึงปัจจัยส่วนประสมทางการตลาดออนไลน์ที่มีผลต่อการตัดสินใจใช้บริการจองห้องพักผ่านตัวกลางออนไลน์ นำมาซึ่งข้อมูลอันเป็นประโยชน์ในการเพิ่มขีดความสามารถในการแข่งขันและสร้างรายได้ให้กับธุรกิจได้อย่างยั่งยืนในระยะยาว ซึ่งผู้วิจัยดำเนินการเก็บข้อมูลด้วยแบบสอบถาม โดยกลุ่มตัวอย่างที่เป็นชาวไทยที่เคยใช้บริการจองห้องพักผ่านตัวกลางออนไลน์ และนำมาประมวลผลด้วยโปรแกรมวิเคราะห์ทางสถิติสำเร็จรูปจากกผลงานวิจัยพบว่า ปัจจัยประชากรศาสตร์ ได้แก่ ด้านอายุ ระดับการศึกษา และรายได้ที่แตกต่างกัน ส่งผลต่อการตัดสินใจใช้บริการจองห้องพักผ่านตัวกลางออนไลน์ไม่แตกต่างกัน อย่างไรก็ตามปัจจัยด้านการเปรียบเทียบราคา โปรโมชั่น ความรวดเร็วในการแก้ปัญหาและการรักษาความลับของข้อมูล และปัจจัยด้านประชาสัมพันธ์และความต้องการเฉพาะบุคคล ส่งผลต่อการตัดสินใจใช้บริการจองห้องพักผ่านตัวกลางออนไลน์
DOI: 10.14457/tu.the.2017.173
title: การวิเคราะห์แนวทางเพื่อเพิ่มมูลค่าให้กับอุตสาหกรรมยาจากสมุนไพรไทย

description: ประเทศไทยมีความได้เปรียบในการเติบโตของอุตสาหกรรมยาจากสมุนไพร จากการที่มีพืชสมุนไพรจำนวนมากและหลากหลาย แต่ถึงแม้ว่า ณ ปัจจุบัน รัฐบาลได้ให้การสนับสนุนและส่งเสริมการใช้ยาจากสมุนไพรไทยมากขึ้น แต่สัดส่วนการใช้ก็ยังน้อย เมื่อเทียบกับยาแผนปัจจุบัน  จึงทำการศึกษาวิจัยเชิงคุณภาพในห่วงโซ่อุปทานของยาจากสมุนไพรไทย เพื่อระบุปัญหา และหาแนวทางในการเพิ่มความได้เปรียบในการแข่งขันอย่างยั่งยืน ผ่านการเก็บรวบรวมข้อมูลจากการสัมภาษณ์เชิงลึกในสมาชิกที่เกี่ยวข้องในห่วงโซ่อุปทานของยาจากสมุนไพรไทย ตั้งแต่ต้นน้ำจนถึงปลายน้ำ และทำการวิเคราะห์ผลด้วยการตีความสร้างข้อสรุปแบบอุปนัย (Analytic Induction) และการวิเคราะห์สาเหตุและผล (Cause and Effect Analysis)ผลการศึกษาโดยสรุปพบว่า ความไม่น่าเชื่อถือในคุณภาพผลิตภัณฑ์ การไม่ยอมรับจากผู้บริโภค และความไม่มีประสิทธิภาพในการทำการตลาด ถือเป็นอุปสรรคที่สำคัญ ซึ่งการบูรณาการทั้งระบบในห่วงโซ่อุปทาน ตั้งแต่การได้รับวัตถุดิบที่ดี กระบวนการผลิตที่มีคุณภาพ การตรวจสอบคุณภาพที่มีมาตรฐาน และการสื่อสารทางการตลาดที่มีประสิทธิผล ประกอบกับข้อมูลหลักฐานทางวิทยาศาสตร์ที่น่าเชื่อถือ จะส่งผลให้ผลิตภัณฑ์มีคุณภาพ ความปลอดภัย และประสิทธิผลมากขึ้น นำไปสู่การยอมรับในคุณภาพของผลิตภัณฑ์ต่อผู้บริโภค และการเติบโตที่ยั่งยืนของอุตสาหกรรมต่อไป
DOI: 10.14457/tu.the.2017.174
title: ปัจจัยที่มีผลต่อความพึงพอใจของผู้ซื้อสินค้าผ่านช่องทางอิเล็กทรอนิกส์บน Lazada

description: ความก้าวหน้าของเทคโนโลยีการติดต่อสื่อสารในปัจจุบัน นับเป็นจุดเปลี่ยนสำคัญทำให้ธุรกิจซื้อขายสินค้าผ่านช่องทางอิเล็กทรอนิกส์ (E-Commerce) ของประเทศไทยมีมูลค่าเพิ่มขึ้นต่อเนื่อง ซึ่งมีส่วนสำคัญในการสร้างรายได้และสนับสนุนการเติบโตของระบบเศรฐกิจของประเทศไทย         งานวิจัยนี้จึงมีวัตถุประสงค์ในการศึกษาพฤติกรรมการซื้อสินค้าและปัจจัยที่มีผลต่อความพึงพอใจของผู้ซื้อสินค้าผ่านช่องทางอิเล็กทรอนิกส์บน Lazada เพื่อให้สามารถนำข้อมูลไปใช้ในการประเมินแนวโน้มความต้องการของผู้ซื้อ กำหนดกลุ่มลูกค้าเป้าหมาย และกลยุทธ์ทางการตลาดให้ตอบสนองความต้องการของผู้ซื้อสินค้าผ่านช่องทางอิเล็กทรอนิกส์ ซึ่งกลุ่มประชากรที่ศึกษาในครั้งนี้เป็นกลุ่มผู้บริโภคที่เคยซื้อสินค้าผ่าน Lazada โดยได้นำปัจจัยต่างๆ ได้แก่ ปัจจัยส่วนประสมทางการตลาด (7Ps) รวมถึงปัจจัยลักษณะประชากรศาสตร์ มาเป็นกรอบแนวความคิดในการศึกษาความพึงพอใจในการซื้อสินค้าผ่านช่องทางอิเล็กทรอนิกส์บน Lazada         ผลการวิจัย พบว่า ปัจจัยส่วนประสมทางการตลาด (7Ps) ที่มีผลต่อความพึงพอใจของ ผู้ซื้อสินค้าผ่านช่องทางอิเล็กทรอนิกส์บน Lazada มีจำนวน 2 ปัจจัย โดยสามารถเรียงลำดับจากมากไปน้อย ได้แก่ ปัจจัยด้านช่องทางการจัดจำหน่าย ราคา กระบวนการ และความหลากหลายของสินค้าหรือร้านค้า และปัจจัยด้านผลิตภัณฑ์ และสำหรับการศึกษาความแตกต่างของปัจจัยด้านประชากรศาสตร์ พบว่า ปัจจัยด้านเพศและปัจจัยด้านรายได้ต่อเดือนที่แตกต่างกัน มีผลต่อความพึงพอใจของผู้ซื้อสินค้าผ่านช่องทางอิเล็กทรอนิกส์บน Lazada ที่แตกต่างกัน
DOI: 10.14457/tu.the.2017.176
title: ความพึงพอใจในการปฏิบัติงานของนักกายภาพบำบัดในคลินิกและโรงพยาบาลเอกชน

description: ปัจจุบันหลายองค์กรได้ให้ความสำคัญกับทรัพยากรบุคคล ซึ่งเป็นทรัพยากรที่มีบทบาทสำคัญในการขับเคลื่อนและพัฒนาให้องค์กรมีความก้าวหน้าไปสู่ความสำเร็จ โดยเฉพาะธุรกิจการบริการทางสุขภาพเนื่องจากประเทศไทยกำลังเข้าสู่สังคมผู้สูงอายุ รวมถึงพฤติกรรมการใช้งานของร่างกายที่ไม่เหมาะสมของกลุ่มคนวัยทำงาน วิชาชีพกายภาพบำบัดจึงเข้ามามีบทบาทมากขึ้น และการเติบโตของธุรกิจบริการสุขภาพมีการเติบโตอย่างรวดเร็วและมีการแข่งขันอย่างรุนแรง ในขณะที่นักกายภาพบำบัดที่ทำงานในระบบบริการสุขภาพมีจำนวนไม่เพียงพอกับความต้องการของผู้ป่วย ดังนั้นหากผู้บริหารมีความเข้าใจถึงความต้องการของนักกายภาพบำบัดในองค์กร ผู้บริหารจะสามารถบริหารจัดการให้นักกายภาพบำบัดทำงานให้องค์กรได้เต็มศักยภาพอย่างมีประสิทธิภาพ งานวิจัยนี้มีวัตุประสงค์เพื่อศึกษาปัจจัยทางด้านประชากรศาสตร์ ได้แก่ อายุ เพศ อายุงาน ระดับเงินเดือน และปัจจัยต่าง ๆ ซึ่งประกอบด้วย ปัจจัยด้านผลตอบแทน โอกาสการก้าวหน้า การฝึกอบรม ลักษณะของงาน ความมั่นคงในงาน ความสัมพันธ์กับผู้บังคับบัญชา ความสัมพันธ์กับเพื่อนร่วมงาน สิ่งแวดล้อมในการทำงาน และการมีส่วนร่วมในองค์กร ที่ส่งผลต่อความพึงพอใจในการปฏิบัติงานของนักกายภาพบำบัดในคลินิกและโรงพยาบาลเอกชน เพื่อให้ผู้บริหารองค์กรหรือผู้ประกอบการคลินิกกายภาพบำบัดและโรงพยาบาลเอกชน สามารถนำไปใช้ในการบริหารจัดการและพัฒนานักกายภาพบำบัดขององค์กร รวมถึงใช้เป็นข้อมูลในการวางแผนเพื่อรับบุคลากรนักกายภาพบำบัด โดยกลุ่มประชากรเป้าหมาย คือ นักกายภาพบำบัดที่ทำงานในคลินิกกายภาพบำบัดและโรงพยาบาลเอกชน ได้ดำเนินการสำรวจโดยใช้แบบสอบถามและได้แบบสอบถามที่มีข้อมูลสมบูรณ์ครบถ้วนทั้งสิ้น 295 ชุดผลงานวิจัยครั้งนี้พบว่ามีปัจจัยจำนวน 4 ปัจจัย ที่มีผลต่อความพึงพอใจในการปฏิบัติงานของนักกายภาพบำบัดในคลินิกและโรงพยาบาลเอกชน โดยเรียงลำดับจากมากไปน้อย ได้แก่ ปัจจัยด้านผลตอบแทนประจำและลักษณะงาน ปัจจัยด้านโอกาสการก้าวหน้าและความมั่นคง ปัจจัยด้านความสัมพันธ์กับผู้บังคับบัญชา และปัจจัยด้านสิ่งแวดล้อมในการทำงาน ในส่วนของปัจจัยลักษณะทางประชากรศาสตร์ พบว่า อายุและระดับเงินเดือนเฉลี่ยที่แตกต่างกันมีผลต่อความพึงพอใจในการปฏิบัติงานของนักกายภาพบำบัดในคลินิกและโรงพยาบาลเอกชนแตกต่างกัน โดยระดับความพึงพอใจจะมีแนวโน้มสูงมากขึ้นเมื่อมีอายุและระดับเงินเดือนเฉลี่ยที่เพิ่มสูงขึ้น ในขณะที่ เพศ และอายุงานที่แตกต่างกันไม่มีผลต่อความพึงพอใจที่แตกต่างกัน
DOI: 10.17632/8xy6xhmg7y.1
title: Data for: Effects of UGT2B7, SCN1A and CYP3A4 on therapeutic response of valproic acid in children with generalized seizures

description: Appendix 1: Clinical characteristics and genotype of enrolled patients; Appendix 2: association between variants and seizure reduction of VPA